Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 692/14/8807	Michalovce, 9.1.2015
EEČ : 2-66-10-2015

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Michalovce
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
pre prečin krádeže podľa § 212 ods. 2 písm. a) Tr. zákona formou spolupáchateľstva podľa § 20 Tr. zákona v štádiu pokusu podľa § 14 ods. 1 Tr. zákona v jednočinnom súbehu s prečinom porušovania domovej slobody podľa § 194 ods. 1 Tr. zákona, ktoré mali byť spáchané dňa XXXXX v čase okolo XXXXX hod. tak, že obvinený XXXXX po predchádzajúcej vzájomnej dohode s obvineným XXXXX sa vybrali k obývanému rodinnému domu č.p. XXXXX na ul. XXXXX v XXXXX, kde v tom čase spali majitelia domu a ich deti, XXXXX, nar. XXXXX, XXXXX, nar. XXXXX, XXXXX XXXXX, nar.XXXXX XXXXX, nar. XXXXX, pričom obvinení preskočili oplotenie rodinného domu, kde po príchode na pozemok XXXXX ostal strážiť vonku a XXXXX vysunutím zaisťovacieho plechu uvoľnil okno otvorené na vetračku  a vošiel do domu, kde bol vyrušený majiteľkou domu, ktorá sa zobudila a preto ušiel, pričom z domu nič neodcudzil a žiadnu škodu nespôsobil 

lebo je nepochybné, že skutok nespáchal obvinený

Odôvodnenie:
Uznesením povereného príslušníka  Obvodného oddelenia PZ XXXXX pod ČVS: ORP-XXXXX zo dňa XXXXX bolo začaté trestné stíhanie pre prečin krádeže podľa § 212 ods. 2 písm. a) Tr. zákona formou spolupáchateľstva podľa § 20 Tr. zákona v štádiu pokusu podľa § 14 ods. 1 Tr. zákona v jednočinnom súbehu s prečinom porušovania domovej slobody podľa § 194 ods. 1 Tr. zákona a následne bolo vo veci uznesením zo dňa 8.9.2014  vznesené obvinenie XXXXX a XXXXX.

   Obvinenie bolo obvineným vznesené na základe ich výsluchov, ďalej výsluchov poškodených, tej skutočnosti, že policajná hliadka pristihla obvineného XXXXX po úteku z miesta činu v blízkosti miesta jeho spáchania, tiež výsluchov svedkov XXXXX a XXXXX, ktorí popreli výpoveď XXXXX, že v čase spáchania skutku sa zdržiaval spolu s nimi a ich deťmi u nich doma.

   Vo veci boli opätovne vypočutí obvinení, poškodení a svedkovia a títo popísali spáchanie skutku, jeho priebeh, aby bolo zrejmé, kto a akým spôsobom sa na spáchanom skutku podieľal a či sa ho dopustili obaja spoluobvinení. 

   XXXXX pri svojich výsluchoch od začiatku popieral svoju účasť na tejto trestnej činnosti, avšak tvrdil že sa zdržiaval v tom čase u XXXXX a XXXXX, spolu s nimi a ich deťmi u nich doma, čo menovaní popreli. Naviac pri prvotnom výsluchu obvinený XXXXX označil ako osobu, ktorá sa spolu sním podieľala na páchaní trestnej činnosti XXXXX a tiež poškodená XXXXX vypovedala, že videla utekať z miesta činu dve osoby. Pri ďalšom výsluchu XXXXX poprel účasť XXXXX na trestnej činnosti s tým, že si jeho účasť vymyslel, pretože poškodené osoby tvrdili, že videli z miesta činu utekať dve osoby. Naviac svedok XXXXX vypovedal, že krátko pred spáchaním uvedeného trestného činu videl v blízkosti miesta jeho spáchania len jednu osobu, ktorej opis následne poskytol polícii a ktorá bola neskôr stotožnená ako obvinený XXXXX.

   Poverený príslušník PZ po ukončení prípravného konania predložil prokurátorovi zhromaždený spisový materiál s návrhom na zastavenie  trestného stíhania obvineného XXXXX a návrhom na podmienečné zastavenie trestného stíhania obvineného XXXXX.  

V zmysle ust. § 215 ods. 1 písm. c/ Tr. por. prokurátor zastaví trestné stíhanie, ak je nepochybné, že skutok nespáchal obvinený. Trestné stíhanie sa zastaví vtedy, ak sa stíhaný skutok stal, má všetky znaky trestného činu, avšak vykonaným dokazovaním sa nepodarilo preukázať, že páchateľom tohto trestného činu je obvinený. Môže ísť o prípad, keď obvinený nie je usvedčený dôkazmi získanými vyšetrovaním alebo skráteným vyšetrovaním, ale aj o prípad, keď bolo preukázané, že páchateľom je iná určitá osoba alebo dosiaľ nezistený páchateľ.

Keďže v rámci  skráteného vyšetrovania neboli zabezpečené žiadne  dôkazy svedčiace o tom, aby sa vyššie uvedeného  prečinu dopustil obvinený XXXXX rozhodla som  tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Sabová
prokurátorka